ผมเคยฉีดวัคซีนครับชุดมาแล้วเกิน6เดือน โดนกัดอีกในวักที่ 3 กรกฎาคม 2562 แล้วไปฉีดกระตุ้นเพิ่มมาแล้ว2เข็ม แล้ว มาโดนกัดอีกวันที่ 15 กรกฎาคม 2562 ต้องฉีดยากระตุ้นเพิ่มไหมครับแมวพึ่งพาจับไปฉีดวัคซีนวันที่3กรกฎาคม2562แมวเคยฉีดครั้งแรก 1 เข็ม เขานัดให้ไปฉีดให้แมวอีกทีวันที่3สิงหาคม2562แมวมีภูมิคุุ้มกันพอยังครับจะเล่นกับเขาได้ไหมหรือต้องให้ฉีดอีกครั้ง
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการสัมผัสที่อาจทำให้ติดเชื้อได้เช่น-ถูกข่วนหรือกัดโดยตรง มีเลือดออกจากแผล-สัตว์มาเลียตรงแผล หรือมาเลียปาก-กินเนื้อสัตว์ดิบ-แผลไปโดนเนื้อหรือเลือดสดๆของสัตว์การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันเนื่องจากในประเทศไทย เป็นถิ่นระบาด แม้จะเพิ่งกระตุ้นวัคซีนมาภายในเวลาไม่นาน หากถูกกัดซ้ำ ควรไปให้แพทย์ประเมินแผลและความเสี่ยงซ้ำ ถ้าเป็นแผลเปิดมีเลือดออก อันนี้ควรจะกระตุ้นวัคซีนค่ะแต่หากสามารถสังเกตสัตว์ได้ 10 วัน อาจเลือกวิธีการสังเกตสัตว์ หากสัตว์ยังมีชีวิตอยู่หากผ่านไป 10 วัน แสดงว่าน่าจะไม่ได้เป็นโรคพิษสุนัขบ้าการดูแลตัวเองเบื้องต้น ทำความสะอาดแผลด้วยน้ำเปล่าหรือน้ำสบู่ รับประทานยาแก้ปวดหรือยาฆ่าเชื้อถ้ามี พาแมวไปฉีดวัคซีนตามนัด และระวังการถูกแมวกัดซ้ำ